pythainlp/thai-wiki-dataset-v3 huggingface dataset:
Filopaludina martensi

Filopaludina martensi เป็นมอลลัสคาประเภทหอยฝาเดี่ยว จำพวกหอยขม (Viviparidae) ชนิดหนึ่ง
พบในน้ำจืดมีขนาดเล็ก เปลือกเป็นเกลียวกลมยอดแหลม เปลือกหนาและแข็ง ผิวชั้นนอกเป็นสีเขียวแก่ ฝาปิดเปลือกเป็นแผ่นกลม ตีนใหญ่ จะงอยปากสั้นทู่ ตามีสีดำอยู่ตรงกลางระหว่างโคนหนวด ตัวผู้มีหนวดเส้นข้างขวาพองโตกว่าเส้นข้างซ้าย ลักษณะพิเศษของหอยชนิดนี้ จะมีอวัยวะเพศทั้งเพศผู้และเพศเมียอยู่ในตัวเดียวกัน ออกลูกเป็นตัว และผสมพันธุ์ได้ด้วยตัวเองเมื่ออายุได้ 60 วัน ออกลูกเป็นตัวครั้งละประมาณ 40-50 ตัว หอยที่ออกมาใหม่ ๆ มีวุ้นหุ้มอยู่ แม่หอยจะใช้หนวดแทงวุ้นจนแตก เพื่อให้ลูกหอยหลุดออกจากวุ้น หอยขมสามารถเคลื่อนไหวได้ทันทีเมื่อออกจากตัวแม่ จะพบเห็นชุกชุมอยู่ในช่วงเดือนธันวาคม-พฤษภาคม มักอาศัยในแหล่งน้ำจืด เช่น คู, คลอง, หนอง, บึง ที่น้ำไม่ไหลแรงและเป็นน้ำนิ่ง มีระดับความลึกตั้งแต่ 10 เซนติเมตร ถึง 2 เมตร มักเกาะอยู่กับพันธุ์ไม้น้ำ, เสาหลัก, ตอไม้ หรือตามพื้น กินอาหารจำพวกสาหร่าย และอินทรีย์สาร หรือเศษใบไม้ใบหญ้าผุ ๆ ในน้ำ รวมทั้งซากอินทรีย์ที่เน่าเปื่อยและผงตะกอนที่จมอยู่ตามผิวดิน
นับเป็นหอยขมชนิดที่พบได้แพร่หลายมากที่สุดในประเทศไทย และยังพบได้ในภูมิภาคใกล้เคียง เช่น ลาว, กัมพูชา, อินโดนีเซีย, มาเลเซีย และเวียดนาม โดยชนิดต้นแบบพบในประเทศไทย ขณะที่ยังใช้ชื่อประเทศว่า "สยาม" อยู่
นิยมนำมาปรุงเป็นอาหารต่าง ๆ ในตำรับอาหารไทย เช่น แกงคั่วหอยขม มีการส่งเสริมให้มีการเพาะเลี้ยงกันเป็นสัตว์เศรษฐกิจ และยังมีความเชื่อด้วยว่า หากใครได้ปล่อยหอยชนิดนี้ลงกลับสู่ธรรมชาติ จะนำความขมขื่นให้หมดไป
==ชนิดย่อย==
Filopaludina martensi cambodiensis Brandt, 1974
Filopaludina martensi martensi (Frauenfeld, 1864)
Filopaludina martensi munensis Brandt, 1974
==อ้างอิง==
==แหล่งข้อมูลอื่น==
ปศุสัตว์
หอยขม
สหพันธ์สาธารณรัฐอาหรับ

สหพันธ์สาธารณรัฐอาหรับ (FAR; اتحاد الجمهوريات العربية ) เป็นความพยายามของมูอัมมาร์ กัดดาฟี ผู้นำแห่งลิเบีย ในการรวมประเทศลิเบีย อียิปต์ และซีเรียเข้าด้วยกันเพื่อสถาปนาสหภาพอาหรับ ถึงแม้ว่าจะได้รับการรับรองจากการลงประชามติเกี่ยวกับสหพันธ์สาธารณรัฐอาหรับ ค.ศ. 1971 เมื่อวันที่ 1 กันยายน ค.ศ. 1971 แต่ทั้งสามประเทศก็ยังไม่ตกลงที่จะรวมตัวกันอย่างจริงจัง โดยสหพันธ์สาธารณรัฐอาหรับดำรงอยู่ตั้งแต่วันที่ 1 มกราคม ค.ศ. 1972 จนถึง 19 พฤศจิกายน ค.ศ. 1977
== ประชามติ ==
มีการลงประชามติในอียิปต์ ลิเบีย และ ซีเรียพร้อมกันเมื่อวันที่ 1 กันยายน ค.ศ. 1971 โดยการลงประชามติในอียิปต์ มีผู้เห็นชอบ 99.9% การลงประชามติในลิเบีย มีผู้เห็นชอบ 98.6% ขณะที่การลงประชามติในซีเรีย มีผู้เห็นชอบ 96.4%
==สัญลักษณ์ของแต่ละรัฐสมาชิก==
===ธงชาติ===
Flag of Egypt (1972-1984).svg|ธงชาติอียิปต์จนถึง ค.ศ. 1984 ภายหลังจากการสิ้นสุดสหพันธ์เป็นเวลา 7 ปี
Flag of Libya (1972–1977).svg|ธงชาติลิเบียจนถึง ค.ศ. 1977
Flag of Syria (1972–1980).svg|ธงชาติซีเรียจนถึง ค.ศ. 1980 ภายหลังจากการสิ้นสุดสหพันธ์เป็นเวลา 3 ปี
===ตราแผ่นดิน===
Coat of arms of Egypt (1972-1984).svg|ตราแผ่นดินของอียิปต์จนถึง ค.ศ. 1984 ภายหลังจากการสิ้นสุดสหพันธ์เป็นเวลา 7 ปี
Coat of arms of Libya (1972–1977).svg|ตราแผ่นดินของลิเบียจนถึง ค.ศ. 1977
Coat of arms of the Federation of Arab Republics (1972–1977).svg|ตราแผ่นดินของซีเรียจนถึง ค.ศ. 1980 ภายหลังจากการสิ้นสุดสหพันธ์เป็นเวลา 3 ปี
===แผนที่===
LocationEgypt.svg|ที่ตั้งของประเทศอียิปต์
LocationLibya.svg|ที่ตั้งของประเทศลิเบีย
LocationSyria.svg|ที่ตั้งของประเทศซีเรีย
==ดูเพิ่ม==
สหพันธรัฐอาหรับ เป็นสมาพันธรัฐที่เกิดจากการรวมตัวกันของอิรักและจอร์แดน (1958)
สหรัฐอาหรับเอมิเรตส์ เป็นสหภาพที่เกิดจากการรวมตัวกันของรัฐอาหรับทั้งเจ็ด (1971–ปัจจุบัน)
สหสาธารณรัฐอาหรับ เป็นสหภาพที่เกิดจากการรวมตัวกันของอียิปต์และซีเรีย (1958–61)
สหรัฐอาหรับ เป็นสมาพันธรัฐที่เกิดจากการรวมตัวกันของสหสาธารณรัฐอาหรับและราชอาณาจักรมุตาวัคคิไลต์เยเมน (1958–61)
== อ้างอิง ==
ประเทศอียิปต์ในทศวรรษที่ 1970
ประเทศลิเบียในทศวรรษที่ 1970
ประเทศซีเรียในทศวรรษที่ 1970
อุดมการณ์รวมกลุ่มอาหรับ
สันนิบาตอาหรับ
รัฐสิ้นสภาพในตะวันออกกลาง
รัฐและดินแดนที่ก่อตั้งในปี พ.ศ. 2515
สิ้นสุดในปี พ.ศ. 2520
ประเทศซีเรียในปี พ.ศ. 2515
สาธารณรัฐอาหรับ
สหพันธ์สาธารณรัฐ
รัฐสิ้นสภาพในทวีปแอฟริกา
รัฐสิ้นสภาพในประเทศอียิปต์
รัฐสิ้นสภาพในประเทศซีเรีย
ประวัติศาสตร์อียิปต์
ประวัติศาสตร์ซีเรีย
ศรีสุข มหินทรเทพ

พลตำรวจเอก ศรีสุข มหินทรเทพ (19 มกราคม พ.ศ. 2460 – 18 มีนาคม พ.ศ. 2536) อดีตรองปลัดกระทรวงมหาดไทย อดีตอธิบดีกรมตำรวจ และอดีตผู้บัญชาการโรงเรียนนายร้อยตำรวจ
== ประวัติ ==
พลตำรวจเอก ศรีสุขเกิดเมื่อ 19 มกราคม พ.ศ. 2460 ที่เขตดุสิต กรุงเทพมหานคร เป็นบุตรชายคนโตของรองอำมาตย์โท ขุนศรีสวัสดิ์ประภา (ศรีสวัสดิ์ มหินทรเทพ) กับคุณเรียม มหินทรเทพ บิดาเป็นพระโอรสในเจ้าศรีสญชัย พระราชโอรสในพระเจ้ามหินทรเทพนิภาธร หรือ เจ้าอุ่นคำ  โดยพลตำรวจเอกศรีสุขมีศักดิ์เป็นหลานอาของพลตำรวจเอกไสว ไสวแสนยากร พลตำรวจเอกศรีสุขมีพี่น้องทั้งหมด 4 คนคือ
พลตำรวจเอก ศรีสุข มหินทรเทพ
พลตำรวจตรี เขมะสวัสดิ์ มหินทรเทพ มีลูกกับยุลิสต์ มหินท์เทพ มีบุตรธิดา ด้วยกัน 2คน 2.1 นางขวัญจิตสุวรรณจินดา โดยสมรสกับนายภาคินัย สุวรรณจินดา จึงเปลี่ยนไปใช้นามสกุลสามี 2.2 ขวัญชัย มหินท์เทพ
นาวาเอก เปรม มหินทรเทพ
เกียรติศักดิ์ มหินทรเทพ
สมรสกับคุณหญิงบุญจันทร์ มหินทรเทพ (สกุลเดิม : จันทรังษี) มีบุตรธิดา 3 คน ได้แก่ พลตำรวจโท จิรสิทธิ์ มหินทรเทพ จิรศักดิ์ มหินทรเทพ และจิรพร มากกิติ
พลตำรวจเอก ศรีสุขถึงแก่อสัญกรรมเมื่อวันที่ 18 มีนาคม พ.ศ. 2536 ขณะอายุได้ 76 ปี
== รับราชการ ==
พลตำรวจเอก ศรีสุขเคยรับราชการในตำแหน่งผบ.โรงเรียนนายร้อยตำรวจในช่วงปี 2500-02 ก่อนจะดำรงตำแหน่งอธิบดีกรมตำรวจในวันที่ 1 ตุลาคม พ.ศ. 2518  และได้รับพระราชทานยศพลตำรวจเอกในวันเดียวกัน  แต่ดำรงตำแหน่งได้เพียง 1 ปีก็พ้นจากตำแหน่งและถูกโยกย้ายให้เป็นรองปลัดกระทรวงมหาดไทยโดยมีพลตำรวจโท มนต์ชัย พันธุ์คงชื่น รองอธิบดีกรมตำรวจขึ้นมาดำรงตำแหน่งอธิบดีกรมตำรวจสืบต่อมาเมื่อวันที่ 8 พฤศจิกายน พ.ศ. 2519 
== ยศและตำแหน่ง ==
6 กันยายน พ.ศ. 2487 - ร้อยตำรวจเอก
25 กันยายน พ.ศ. 2493 - พันตำรวจตรี
2 ตุลาคม พ.ศ. 2496 - พันตำรวจโท
3 ตุลาคม พ.ศ. 2499 - พันตำรวจเอก
1 ตุลาคม พ.ศ. 2505 - พลตำรวจตรี
1 ตุลาคม พ.ศ. 2511 - พลตำรวจโท
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2507 – 80x80px เครื่องราชอิสริยาภรณ์ปังกวน เนการา ชั้นที่ 5
== อ้างอิง ==
อธิบดีกรมตำรวจและผู้บัญชาการตำรวจแห่งชาติ
ตำรวจชาวไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ชาวไทยเชื้อสายลาว
บุคคลจากเขตดุสิต
อิชตาดีอูกังปูดิชปูร์ตีวู

อิชตาดีอูกังปูดิชปูร์ตีวู (Estádio Campo Desportivo) เป็นสนามกีฬาอเนกประสงค์ตั้งอยู่ที่เขตบริหารพิเศษมาเก๊าของประเทศจีน ใช้จัดงานลูโซโฟนีเกมส์ 2006
สนามกีฬาในเขตบริหารพิเศษมาเก๊า
อัลติสอาเรนา

อัลติสอาเรนา (Altice Arena) เป็นสังเวียนหรือลานแสดงอเนกประสงค์ในร่ม (multi-purpose indoor arena) ตั้งอยู่ที่กรุงลิสบอน ประเทศโปรตุเกส สร้างขึ้นเพื่อใช้จัดการแสดงนิทรรศการนานาชาติ ค.ศ. 1998 อัลติสอาเรนาเป็นลานแสดงในร่มที่ใหญ่ที่สุดแห่งหนึ่งในสหภาพยุโรป เดิมมีชื่อว่า ปาวิลเยาดาอูตูปียา (Pavilhão da Utopia) และ ปาวิลเยาอาตลังตีกู (Pavilhão Atlântico) และเปลี่ยนมาใช้ชื่อ แม็วอาเรนา (MEO Arena) เมื่อปี ค.ศ. 2013 ตามชื่อผู้สนับสนุนหลักคือ แม็ว (MEO) ซึ่งเป็นบริษัทผู้ให้บริการด้านโทรคมนาคมรายหนึ่งในโปรตุเกส แล้วเปลี่ยนมาใช้ชื่อปัจจุบันในเดือนตุลาคม ค.ศ. 2017 หลังจากบริษัทโทรคมนาคมอัลติสได้เข้าซื้อกิจการของแม็ว
สนามกีฬาในประเทศโปรตุเกส
สนามกีฬามหาวิทยาลัยลิสบอน

สนามกีฬามหาวิทยาลัยลิสบอน (Estádio Universitário de Lisboa) เป็นสนามกีฬาอเนกประสงค์ตั้งอยู่ในมหาวิทยาลัยลิสบอน กรุงลิสบอน ประเทศโปรตุเกส ใช้จัดงานลูโซโฟนีเกมส์ 2009
สนามกีฬาในประเทศโปรตุเกส
ปลาบู่น้ำตกเดาส์ปิลุส

ปลาบู่น้ำตกเดาส์ปิลุส (White cheek goby; ) เป็นปลาน้ำจืดขนาดเล็กชนิดหนึ่ง เป็นปลาจำพวกปลาบู่น้ำตก
มีความยาวโดยเฉลี่ย 4-5 เซนติเมตร พบกระจายพันธุ์ได้ในฮ่องกง, ตอนใต้ของจีน และในตอนเหนือของเวียดนาม โดยแถบเมืองดานัง มีชนิดที่มีความใกล้เคียงกันมาก โดยใช้ชื่อวิทยาศาสตร์ว่า Rhinogobius cf. duospilus พบได้แถวรอบ ๆ ภูเขาบักหมา ซึ่งสามารถแบ่งออกได้เป็น 2 ประเภทด้วยกัน
นิยมเลี้ยงเป็นปลาสวยงามเช่นเดียวกับปลาบู่น้ำตกชนิดอื่น ๆ สามารถปรับตัวให้เข้ากับสถานที่เลี้ยงได้ง่าย ชอบน้ำที่มีอุณหภูมิประมาณ 24 องศาเซลเซียส สามารถผสมพันธุ์กันในที่เลี้ยงได้ โดยจะเริ่มจับคู่เมื่ออุณหภูมิน้ำอยู่ที่ 18 องศาเซลเซียส กินอาหารสด เช่น ไรทะเล เป็นอาหาร สามารถเลี้ยงรวมกันเป็นกลุ่มเล็ก ๆ ได้ในอัตราตัวผู้ 2 ตัวต่อตัวเมีย 3 ตัว ในตู้ปลาขนาด 60 ลิตร ปลาบู่น้ำตกเดาส์ปิลุสจะแสดงออกถึงสีสันและสวยงามยามก้าวร้าวหรือจับคู่ เพื่อแสดงอาณาเขตจะแผ่ครีบออกซึ่งมีสีสันสวยงาม
==อ้างอิง==
==แหล่งข้อมูลอื่น==
ปลาตู้
ปลาบู่น้ำตก
ปลาที่พบในประเทศจีน
จังหวัดท้ายบิ่ญ

ท้ายบิ่ญ (Thái Bình) เป็นจังหวัดชายฝั่งทะเลภาคตะวันออกในภูมิภาคดินดอนสามเหลี่ยมปากแม่น้ำแดง ทางตอนเหนือของประเทศเวียดนาม ห่างจากเมืองนามดิ่ญประมาณ 18 กิโลเมตร ห่างจากเมืองไฮฟองประมาณ 70 กิโลเมตร และห่างจากกรุงฮานอยประมาณ 110 กิโลเมตร
==อำเภอ==
จังหวัดท้ายบิ่ญแบ่งออกเป็น 1 นคร (ท้ายบิ่ญ) และ 7 อำเภอ
==ประชาชนและวัฒนธรรม==
แม้ว่าจะตั้งอยู่ในใจกลางของดินดอนสามเหลี่ยมปากแม่น้ำแดง แต่ในอดีต ท้ายบิ่ญถือเป็นเกาะล้อมรอบด้วยแม่น้ำขนาดใหญ่ 3 สาย และเป็นจังหวัดเดียวที่ไม่เคยถูกรวมหรือแยกพื้นที่ออกจากกัน ทำให้ผู้คนในท้ายบิ่ญมีวัฒนธรรมที่เป็นเอกลักษณ์
==ศัพท์มูลวิทยา==
ชื่อของจังหวัดมาจากศัพท์จีน-เวียดนาม 太平 แปลว่า "สันติภาพที่ยิ่งใหญ่"
==อ้างอิง==
==แหล่งข้อมูลอื่น==
Official Site of Thai Binh Government 
ท้ายบิ่ญ
จังหวัดท้ายบิ่ญ
นักรังสีการแพทย์

นักรังสีการแพทย์ หรือ นักรังสีเทคนิค (Radiologic technologist, Radiographer) คือผู้ปฏิบัติงานเกี่ยวกับงานรังสีการแพทย์ ทั้งด้านรังสีวินิจฉัย, รังสีรักษา และเวชศาสตร์นิวเคลียร์
==สาขา==
รังสีวินิจฉัย (Diagnostic radiology) คือ สาขาที่ใช้รังสีเอกซ์ในการวินิจฉัยโรคทางการแพทย์ ทั้งการถ่ายภาพรังสี (Radiopgrahy) หรือเอกซเรย์ทั่วไป การถ่ายภาพรังสีส่วนตัดอาศัยคอมพิวเตอร์ (Computed tomography; CT scan) การตรวจด้วยคลื่นเสียงความถี่สูงหรืออัลตราซาวนด์ (Ultrasonography) การสร้างภาพด้วยเรโซแนนซ์แม่เหล็ก (Magnetic resonance imaging; MRI) รวมถึงรังสีร่วมรักษา (Interventional radiology) หรือการตรวจพิเศษทางรังสีต่างๆ (Special diagnostic radiology)
รังสีรักษา (Radiotherapy/Radiation therapy) คือ สาขาที่ใช้รังสีในการรักษาผู้ป่วยโรคมะเร็ง ทั้งระยะไกลและใกล้ (Brachytherapy & Teletherapy) โดยใช้เครื่องฉายรังสีในการรักษา อาทิ LINAC Co-60 เป็นต้น การฉายรังสีจะใช้อนุภาคโฟตอน (Photon) ในการรักษาเซลล์มะเร็งที่อยู่ลึก ส่วนเซลล์มะเร็งบริเวณผิวจะใช้อนุภาคอิเล็กตรอน (Electron) รักษา ปัจจุบันมีการพัฒนาในการนำโปรตอน (Proton Therapy) มารักษาผู้ป่วยมะเร็งในเด็ก (Pediatric cancer) มะเร็งกระดูก (Bone &soft tissue sacroma) มะเร็งศีรษะและลำคอ (Head & neck cancer) และอื่น ๆ เช่น มะเร็งตับ มะเร็งปอด เป็นต้น เนื่องจากโปรตอนมีคุณสมบัติในการลดปริมาณรังสีสำหรับเนื้อเยื่อปกติได้ดีกว่าโฟตอน ทำให้ลดอาการข้างเคียงที่เกิดจากการฉายแสงและลดอัตราการเกิดมะเร็งทุติยภูมิ (Secondary cancer)
เวชศาสตร์นิวเคลียร์ (Nuclear medicine) คือ สาขาที่ใช้รังสีและสารเภสัชรังสี (Radiopharmaceuticals) ในการสร้างภาพทางการแพทย์ โดยมีการตรวจต่างๆ อาทิ การถ่ายภาพรังสีระนาบด้วยการปล่อยโพซิตรอน (Positron emission tomography; PET) การสร้างภาพด้วยรังสีแกมมา (Single-photon emission computed tomography; SPECT) เป็นต้น
==การศึกษา==
ผู้ที่เป็นนักรังสีการแพทย์ ต้องเป็นผู้ได้รับใบอนุญาตประกอบโรคศิลปะสาขารังสีเทคนิค ต้องจบการศึกษาในปริญญาวิทยาศาสตร์บัณฑิต (รังสีเทคนิค) โดยในประเทศไทยปัจจุบันมีสถาบันการศึกษาที่เปิดสอนสาขาวิชารังสีเทคนิค ดังนี้
คณะเทคนิคการแพทย์ มหาวิทยาลัยมหิดล
คณะเทคนิคการแพทย์ มหาวิทยาลัยเชียงใหม่
คณะสหเวชศาสตร์ มหาวิทยาลัยนเรศวร
คณะแพทยศาสตร์ มหาวิทยาลัยสงขลานครินทร์
คณะแพทยศาสตร์ มหาวิทยาลัยขอนแก่น
คณะสหเวชศาสตร์ มหาวิทยาลัยธรรมศาสตร์
คณะสหเวชศาสตร์ จุฬาลงกรณ์มหาวิทยาลัย
วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์
คณะรังสีเทคนิค มหาวิทยาลัยรังสิต
คณะแพทยศาสตร์วชิรพยาบาล มหาวิทยาลัยนวมินทราธิราช
คณะวิทยาศาสตร์ มหาวิทยาลัยรามคำแหง
คณะสาธารณสุขและสหเวชศาสตร์ สถาบันพระบรมราชชนก
รังสีวิทยา
บุคลากรทางบริการสุขภาพ
การถ่ายภาพรังสี
วอลเลย์บอลยุวชนหญิงชิงแชมป์เอเชีย 2014

วอลเลย์บอลยุวชนหญิงชิงแชมป์เอเชีย 2014 ซึ่งมีกำหนดจะจัดขึ้นที่ศูนย์การค้าเดอะมอลล์นครราชสีมา, นครราชสีมา, ประเทศไทย ระหว่างวันที่ 11–19 ตุลาคม 2557 การแข่งขันเป็นส่วนหนึ่งของวอลเลย์บอลยุวชนชิงแชมป์เอเชีย
==การแบ่งกลุ่ม==
แบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 2012
ถอนตัวออกจากการแข่งขัน
==รอบคัดเลือก==
===กลุ่ม A===
|}
}
|}
===กลุ่ม B===
|}
|}
===กลุ่ม C===
|}
|}
===กลุ่ม D===
|}
|}
==รอบแบ่งกลุ่ม==
===กลุ่ม E===
|}
|}
===กลุ่ม F===
|}
|}
===กลุ่ม G===
|}
|}
===กลุ่ม H===
|}
|}
==รอบชิงอันดับ 11==
|}
==รอบชิงอันดับ 9==
|}
==รอบสุดท้าย==
===รอบ 8 ทีมสุดท้าย===
|}
===รอบชิงอันดับ 5-8===
|}
===รอบรองชนะเลิศ===
|}
===รอบชิงอันดับที่ 7===
|}
===รอบชิงอันดับที่ 5===
|}
===รอบชิงอันดับที่ 3===
|}
===รอบชิงชนะเลิศ===
|}
==อันดับการแข่งขัน==
รายชื่อนักกีฬา
Marina Takahashi, Shiori Aratani, Airi Miyabe, Manami Mandai, Kanoha Kagamihara, Miharu Yoshioka, Rin Takahashi, Haruka Sekiyama, Shuri Yamaguchi, Miku Shimada, Yaka Yamaguchi, Miyu Nakagawa
หัวหน้าโค้ช: Daichi Saegusa
==รางวัล==
ผู้เล่นทรงคุณค่า:
เอริ มิยะเบะ
ตัวตบหัวเสายอดเยี่ยม:
โค มินจี
ชัชชุอร โมกศรี
เซ็ตยอดเยี่ยม:
ณัฐณิชา ใจแสน
ตัวบล็อกยอดเยี่ยม:
Li Yingying
มิยุ นะกะงะวะ
ตัวรับอิสระยอดเยี่ยม:
คันโนะฮะ อะงะมิฮะระ
ตัวตบตรงข้ามหัวเสายอดเยี่ยม:'''
พิมพิชยา ก๊กรัมย์
==อ้างอิง==
==แหล่งข้อมูลอื่น==
FIVB
วอลเลย์บอลยุวชนชิงแชมป์เอเชีย
วอลเลย์บอลในปี พ.ศ. 2557
การแข่งขันวอลเลย์บอลนานาชาติที่ประเทศไทยเป็นเจ้าภาพ
การแข่งขันกีฬาในจังหวัดนครราชสีมา
เครื่องอิสริยาภรณ์กิตติคุณแห่งสาธารณรัฐออสเตรีย

เครื่องอิสริยาภรณ์กิตติคุณแห่งสาธารณรัฐออสเตรีย (Ehrenzeichen für Verdienste um die Republik Österreich, Decoration of Honour for Services to the Republic of Austria หรือ Order of Merit of the Austrian Republic ) เป็นเครื่องอิสริยาภรณ์แห่งชาติของสาธารณรัฐออสเตรีย ถือเป็นเครื่องอิสริยภรณ์ที่มีลำดับเกียรติสูงสุดของประเทศ
อนึ่ง ผู้ศึกษาอาจสับสนเล็กน้อย เพราะเครื่องราชอิสริยาภรณ์กิตติคุณแห่งสาธาณรัฐออสเตรียนี้ จะคล้ายคลึงกับเครื่องราชอิสริยาภรณ์ทางทหารที่ชื่อว่า "มาเรีย เทเรสซา" ซึ่งมีเฉดสีแดงขาวเช่นกัน (แต่มาเรีย เทเรสซาจะเป็นแดงขาวที่ริ้วใหญ่กว่า)
== ลำดับชั้น ==
เครื่องอิสริยาภรณ์กิตติคุณแห่งสาธารณรัฐออสเตรียมีลำดับชั้นทั้งหมด 15 ชั้น ดังนี้
== อ้างอิง ==
Poul Ohm Hieronymussen, Poul Ohm. (1967).  Orders and Decorations of Europe in Color. New York: Macmillan.  OCLC 796549
Werlich, Robert. (1965).  ''Orders and Decorations of All Nations: Ancient and Modern, Civil and Military. Washington, D.C.: Quaker Press.   OCLC 390804
== แหล่งข้อมูลอื่น ==
เครื่องอิสริยาภรณ์ออสเตรีย (ภาษาเยอรมัน) 
เว็บไซต์สำนักงานประธานาธิบดีแห่งสาธารณรัฐออสเตรีย 
เครื่องอิสริยาภรณ์ออสเตรีย
เหนื่อยแล้ว

"เหนื่อยแล้ว" เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 เดอะวัน ประพันธ์เนื้อร้องโดย สุทธิพงษ์ สมบัติจินดา แต่งทำนองและเรียบเรียงโดย ซิลลี่ ฟูลส์
==การตอบรับ==
เพลง "เหนื่อยแล้ว" ได้คว้าอันดับ 28 ของชาร์ตเพลง ทรูมิวสิก ดิจิตอลชาร์ต 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 7 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 กรกฎาคม พ.ศ. 2551
===ชาร์ต===
{|class="wikitable"
!align="left"|ชาร์ต (พ.ศ. 2551)
!align="center"|อันดับสูงสุด
|-
| align = "left"| ทรูมิวสิก ดิจิตอลชาร์ต 100
| align = "center"| 6
|-
| align = "left"| 104.5 เอฟเอ็ม แฟตเรดิโอ ท็อป 75 ชาร์ต
| align = "center"| 7
|-
| align = "left"| 104.5 เอฟเอ็ม แฟตเรดิโอ ท็อป 100 ออฟเยียร์ 2008
| align = "center"| 67
|-
| align = "left"| 94.5 แม็กซ์ ชาร์ตท็อป 20
| align = "center"| 17
|}
==อ้างอิง==
เพลงไทยสากล
เพลงของซิลลี่ ฟูลส์
เพลงในปี พ.ศ. 2551
ซิงเกิลในปี พ.ศ. 2551
ซิงเกิลในสังกัดไพเรทเรคคอร์ดส‎
ซิงเกิลในสังกัดอาร์.เอส.
เพลงเฮฟวีเมทัล
เพลงออลเทอร์นาทิฟเมทัล
เพลงที่ประพันธ์คำร้องโดยสุทธิพงษ์ สมบัติจินดา
ยาพิษ (เพลงบอดี้สแลม)

"ยาพิษ" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 4 เซฟมายไลฟ์
เพลง "ยาพิษ" ประพันธ์เนื้อร้องโดย ขจรเดช พรมรักษา, อาทิวราห์ คงมาลัย แต่งทำนองโดย 	พูนศักดิ์ จตุระบุล, อาทิวราห์ คงมาลัย และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 26 สิงหาคม พ.ศ. 2550
==ที่มาของเพลง==
ที่มาของเพลงนั้น มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีต้าร์ขึ้นมาเล่นไปเรื่อยๆ ในจังหวะช้าๆ แบบอาร์แอนด์บี จน ยอด มือกีต้าร์ของวงได้ยินเข้าก็มาร่วมเล่นด้วย จากนั้น ปิ๊ด ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
==การตอบรับ==
เพลง ยาพิษ อันดับสูงสุดที่ 1 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 26 สิงหาคม พ.ศ. 2550 และอันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 30 กันยายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2550)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 1
|-
| align = "left"| 104.5 เอฟเอ็ม แฟตเรดิโอ ท็อป 75 ชาร์ต
| align = "center"| 1
|-
| align = "left"| 104.5 เอฟเอ็ม แฟตเรดิโอ ท็อป 100 ออฟเยียร์ 2007
| align = "center"| 10
|-
| align = "left"| 94.5 แม็กซ์ ชาร์ตท็อป 20
| align = "center"| 2
|-
| align = "left"| 91.5 เอฟเอ็ม ฮอตเวฟ ท็อป 20 ชาร์ต
| align = "center"| 5
|-
| align = "left"| เอ็มทีวี ไทยแลนด์ โลเคลชาร์ต
| align = "center"| 2
|-
|}
==รางวัล==
==อ้างอิง==
เพลงไทยสากล
เพลงของบอดี้สแลม
เพลงที่ประพันธ์คำร้องโดยขจรเดช พรมรักษา
เพลงที่ประพันธ์คำร้องโดยอาทิวราห์ คงมาลัย
เพลงในปี พ.ศ. 2550
ซิงเกิลในปี พ.ศ. 2550
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงโพสต์ฮาร์ดคอร์
เพลงฮาร์ดร็อกไทย
พระไตรปิฎกฉบับซีเซี่ย

พระไตรปิฎกฉบับซีเซี่ย หรือ ฝานต้าจั้งจิง (蕃大藏經)เป็นหนึ่งในชุดพระไตรปิฎกภาษาจีน สร้างขึ้นในอาณาจักรซีเซี่ย สมัยพรเเจ้าเหรินจง หรือเมื่อปีที่ 6 รัชสมัยต้าเต๋อแห่งราชวงศ์หยวน หรือค.ศ. 1302 มีจำนวนทั้งสิ้น 3620 ผูก พิมพ์ขึ้นจากอักษรซีเซี่ย แต่คาดว่าจำลองขึ้นจากพระไตรปิฎกฉบับไคเป่า (开宝藏) สมัยราชวงศ์ซ่ง ซึ่งเป็นพระไตรปิฎกฉบับพิมพ์ครบชุดฉบับแรกของโลก ปัจจุบันฉบับซีเซี่ยเหลือเพียงบางส่วนเท่านั้น  
แม้ว่าอาณาจักรซีเซี่ยจะถูกชาวมองโกลแห่งราชวงศ์หยวยนทำลายจนพินาศย่อยยับ แต่ยังเหลือพระไตรปิฏกชุดนี้ไว้ โดยชาวหยวนได้สืบทอดมาปรับปรุงให้ดีขึ้น และพิมพ์แพร่หลายต่อในศตวรรษที่ 14 ซึ่งอาณาจักรซีเซี่ยได้อันตรธานไปนานแล้ว และภาษาซีเซี่ย หรือภาษาตังกุต ก็ยังแทบไม่มีคนใช้ ปัจจุบันพระไตรปิฎกชุดนี้ ได้รับการศึกษาและเผยแพร่โดยนาย เอริก กรินสเตด (Eric Grinstead) ซึ่งถ่ายมาจากกรุงปักกิ่ง และเลนินกราด ผู้ที่ตีพิมพ์ฉบับนี้ที่กรุงนิวเดลี ประเทศอินเดีย เมื่อปี 1971 ในชื่อ พระไตรปิฏกฉบับตังกุต (The Tangut Tripitaka) บ้างก็เรียกว่า Mi Tripitaka 
ทั้งนี้ ชาวซีเซี่ย หรือชาวตังกุต (Tangut) เป็นชนชาติเชื้อสายทิเบต-พม่า อาศัยอยู่ทางตะวันตกเฉียงเหนือของจีน ระหว่างปีค.ศ. 1038 - 1227 ชนชาตินี้ได้สถาปนาราชวงศ์ซีเซี่ย (西夏) หรืออาณาจักรไป๋เกาต้าเซี่ยกั๋ว (白高大夏國) คาบเกี่ยวกับราชวงศ์ซ่ง ราชวงศ์เหลียว และราชวงศ์หยวน ทั้ง 4 อาณาจักรนี้ แม้สถาปนาโดยคนต่างเชื้อชาติกัน แต่กับเนื่องเป็นหนึ่งในราชวงศ์ทางการตามประวัติศาสตร์จีนโบราณ อีกทั้ง ทั้ง 4 ราชวงศ์ยังอุปถัมภ์ศาสนาพุทธอย่างยิ่งยวดไม่แพ้กัน
ผิดกันเพียงแต่ว่า ชาวซ่ง ชาวเหลียว และชาวหยวน ใช้ภาษาและอักษรจีนในการจารึกพระไตรปิฎก ขณะที่ชาวซีเซี่ยใช้ภาษาของตนเองในการจารึก เป็นภาษาที่คล้ายกับภาษาทิเบต แต่ใช้อักษรคล้ายจีน หากมีความซับซ้อนในเชิงการผสม ปัจจุบันมีนักวิชาการพยายามรื้อฟื้นภาษาตังกุตขึ้นมาเพื่อใช้งานด้านวิชาการ และมีการเผยแพร่สิ่งพิมพ์สมัยซีเซี่ยดังเช่น พระไตรปิฎกฉบับซีเซี่ยฉบับนี้
== อ้างอิง ==
== บรรณานุกรม ==
蕃大藏经 ใน http://baike.sogou.com/v71501375.htm;jsessionid=74636852C3C70A1F344DFEA6720E8197.n2
国图藏西夏文文献的价值 ใน http://nx.cnr.cn/btwh/xxwh/200612/t20061206_504344398.html
Denis C. et al. (1994). The Cambridge History of China, Vol. 6: Alien Regimes and Border States, 907-1368. Cambridge. Cambridge University Press
พระไตรปิฎก
รักนี้มีค่าเพราะเธอ

"รักนี้มีค่าเพราะเธอ" เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม ขนนกกับดอกไม้ ตอน SECRET GARDEN ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy
มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557
==การตอบรับ==
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ซี้ดเอฟเอ็ม เอ็มวี ชาร์ตท็อป 20
| align = "center"| 1
|-
| align = "left"| ซี้ดเอฟเอ็ม ชาร์ตท็อป 20
| align = "center"| 1
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 19
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 71
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"| 2
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 37
|-
|}
==อ้างอิง==
เพลงไทยสากล
เพลงที่ประพันธ์คำร้องโดยฟองเบียร์
เพลงของธงไชย แมคอินไตย์
เพลงของดา เอ็นโดรฟิน
เพลงของนิว-จิ๋ว
เพลงของลุลา
ซิงเกิลในปี พ.ศ. 2556
เพลงในปี พ.ศ. 2556
เพลงบันทึกเสียงที่ผลิตโดยธีระปริญญ์ รัตนบุตร
ซิงเกิลในสังกัดไวท์มิวสิค
ซิงเกิลในสังกัดจีเอ็มเอ็ม แกรมมี่
บ๊อบบี้ เบอร์นา

บ๊อบบี้ เบอร์นา (Bobby Berna) หรือโรเบอร์โต เบร์นาร์เดซ (Roberto Bernardez) นักมวยสากลชาวฟิลิปปินส์ เกิดเมื่อ 19 พฤษภาคม พ.ศ. 2504 ที่ เมโทรมะนิลา ฟิลิปปินส์ สถิติการชก 38 ครั้ง ชนะ 31 (น็อค 17) เสมอ 1 แพ้ 6
== ประวัติ ==
เบอร์นาขึ้นชกมวยสากลครั้งแรกเมื่อ 13 สิงหาคม พ.ศ. 2522 ชนน็อค เบน ฮวนตา ยก 2 ที่ ฟิลิปปินส์ จากนั้น ขึ้นชกชนะรวด จนได้ครองแชมป์ฟิลิปปินส์รุ่นแบนตัมเวทเมื่อ 28 กุมภาพันธ์ พ.ศ. 2524  ชนะน็อค โรนาลโด ซูมาลิส ยก 11 ได้แชมป์มาครอง และป้องกันแชมป์ไว้ได้ 2 ครั้ง ต่อมา ได้ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน พ.ศ. 2526 แพ้น็อค ไฮเม การ์ซา ยก 2 ที่ สหรัฐ ชิงแชมป์ไม่สำเร็จแต่ในไฟต์ต่อมา เขาก็ได้ชิงแชมป์โลกรุ่นจูเนียร์เฟเธอร์เวท IBF ที่ว่างเมื่อ 4 ธันวาคม พ.ศ. 2526 ซึ่งเบอร์นาเป็นฝ่ายชนะน็อค ซุห์ ซุงอิน ได้ในยกที่ 10 ถึงถิ่นที่เกาหลีใต้ กลายเป็นแชมป์โลกคนแรกในรุ่นนี้ของสหพันธ์มวยนานาชาติ แต่พอป้องกันแชมป์ครั้งแรกเมื่อ 15 เมษายน พ.ศ. 2527 เบอร์นาให้ซุห์ขึ้นชกแก้มืออีกครั้ง แต่คราวนี้เขาเป็นฝ่ายแพ้น็อคไปในยกที่ 10 ที่เกาหลีใต้ เสียแชมป์ไป
เบอร์นาได้ขึ้นชิงแชมป์โลกรุ่นเดิมคืนอีกครั้งเมื่อ 28 มิถุนายน พ.ศ. 2528 แต่ครานี้เขาแพ้น็อค คิม จีวอน ยก 4 ที่เกาหลีใต้ ไม่ได้แชมป์ หลังจากชิงแชมป์ไม่ได้ เบอร์นาหันไปชกมวยสากลที่ สหรัฐตั้งแต่ พ.ศ. 2529 เขาชกชนะติดต่อกันถึง 5 ครั้ง แต่ไม่มีโอกาสได้ชิงแชมป์ใดๆ หลังจากที่เขาชกแพ้น็อค อันเดร สมิธ ยก 2 เมื่อ 13 กันยายน พ.ศ. 2531 เขาก็แขวนนวมไป
== เกียรติประวัติ ==
แชมป์ฟิลิปปินส์รุ่นแบนตัมเวท (2524)
แชมป์โลกรุ่นจูเนียร์เฟเธอร์เวท IBF
* ชิง 4 ธันวาคม 2526 ชนะน็อค ซุห์ ซุงอิน ยกที่ 10 ที่เกาหลีใต้
* เสียแชมป์ 5 เมษายน 2527 แพ้น็อค ซุห์ ซุงอิน ยกที่ 10 ที่เกาหลีใต้
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน 2526 แพ้น็อค ไฮเม การ์ซา ยก 2 ที่ สหรัฐ
* ชิงแชมป์โลกรุ่นจูเนียร์เฟเธอร์เวท IBF เมื่อ 28 มิถุนายน 2528 แพ้น็อค คิม จีวอน ยก 4 ที่เกาหลีใต้
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นแบนตัมเวท
นักมวยสากลชาวฟิลิปปินส์รุ่นซูเปอร์แบนตัมเวท
แชมป์มวยสากลประเทศฟิลิปปินส์
แชมป์โลก IBF
บุคคลจากเกซอนซิตี
อบ วสุรัตน์

นายอบ วสุรัตน์ เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์
เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ม.ป.ช., ม.ว.ม.  ณ เมรุหลวงหน้าพลับพลาอิศริยาภรณ์ วัดเทพศิรินทราวาส
== การทำงาน ==
อบ วสุรัตน์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526 จนกระทั่งในเดือนกันยายน พ.ศ. 2528 เขาได้ขอลาออกจากตำแหน่ง ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529
นายอบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรค
== เครื่องราชอิสริยาภรณ์ ==
== อ้างอิง ==
นักธุรกิจชาวไทย
นักการเมืองไทย
รัฐมนตรีว่าการกระทรวงพาณิชย์ไทย
รัฐมนตรีว่าการกระทรวงอุตสาหกรรมไทย
พรรคชาติประชาธิปไตย
บุคคลจากโรงเรียนอัสสัมชัญ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.